**565. fundur stjórnar Búnaðarsambands Eyjafjarðar
Búgarði þriðjudaginnn 10. apríl 2018 kl. 20.**

Mætt voru: Gunnhildur Steindyrum, Birgir Gullbrekku, Gestur Dálksstöðum, Guðmundur Þúfnavöllum, Helga Hvammi og Aðalsteinn Garði varamaður. Sigurgeir ritaði fundargerð.

1. **Fundargerð 564.** fundar lögð fram og samþykkt.
2. Undirbúningur aðalfundar sem verður haldinn í Hlíðarbæ n.k. föstudag.
Farið yfir ársreikning sem lagður var fram með halla um 629 þúsund. Afskriftir eru 3.688 þúsund.
3. Tillögur sem lagðar verða fyrir aðalfund frá stjórn BSE:

a) Aðalfundur BSE haldinn í Hlíðarbæ 13.4.2018 hvetur stjórn til að kanna grundvöll fyrir

 sameiginlegu útboði á rafmagnskaupum fyrir félagsmenn sína.

1. Aðalfundur BSE haldinn í Hlíðarbæ 13.4.2018 skorar á stjórnvöld að jafna dreifingarkostnað

 rafmagns milli dreifbýlis og þéttbýlis á landinu.

Greinargerð:
Nauðsynlegt er að endurskoða kostnaðarreglur á dreifingu á rafmagni á þann hátt að allir

Íbúar landsins greiði sama verð. Það er ein af grunn forsendum byggðastefnu og byggðar í

Landinu að ekki séu þungar klyfjar kostnaðar við dreifingu á rafmagni sem fælir fólk frá

búsetu. Rafmagnið kemur úr dreifbýlinu og á ekki að vera dýrast þar. Það eru grunn forsenda

að þar sitji allir við sama borð.

1. Aðalfundur BSE haldinn í Hlíðarbæ 13.4.2018 skorar á Sjávarútvegs- og landbúnaðarráðherra að sjá til þess að farið verði eftir markmiðum 22. gr. reglugerðar nr. 1181/2017 um stuðning í nautgriparækt, um að hraða því að framleiðendur standist kröfur samkvæmt reglugerð nr. 1065/2014 um velferð nautgripa. Ekki sé verið að veita fjárfestingastuðning til þeirra sem hafa aðbúnað í lagi og eru eingöngu að stækka sí bú. T.d. þar sem lausagöngu fjós eru fyrir.
Einnig er hvatt til endurskoðunar á 23. gr. 4. lið fyrrnefndrar reglugerðar nr. 1181/2017 um hvaða tæknibúnaður er styrktur. Mjög einkennilegt er að mjaltabúnaður, mjólkurtankar, flórgoðar og fóðurvagnar falli ekki undir stuðningsreglur á meðan flórsköfur og gjafafæribönd geri það. Þarna er verið að mismuna ólíkum gerðum tæknibúnaðar.

Fundi slitið kl.22.45.
SBH